Diari Oficial de la Generalitat Valenciana


Sumari del DOGV 7744, del 18-03-2016 (2016/1826)

RESOLUCIÓ de 8 de març de 2016, del rector, per la qual es disposa la publicació de l'encomana de gestió de data 24 de març de 2015 i modificada el 20 de gener de 2016, de la Universitat d'Alacant a la Fundació Parc Científic d'Alacant de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7744

Data del DOGV
:   18-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1826


Data del document
:   08-03-2016

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 8 de març de 2016, del rector, per la qual es disposa la publicació de l'encomana de gestió de data 24 de març de 2015 i modificada el 20 de gener de 2016, de la Universitat d'Alacant a la Fundació Parc Científic d'Alacant de la Comunitat Valenciana. [2016/1826]  
El Consell de Govern de la Universitat d'Alacant, en les seues sessions de data 23 de març de 2015 i 20 de gener de 2016, respectivament i el Consell Social de la Universitat d'Alacant en les seues sessions de data 24 d'abril de 2015 i 2 de febrer de 2016, respectivament, van aprovar la present encomana de gestió i els seus annexos per a la gestió de l'ús i explotació dels espais de la seua titularitat que es determinaran.  
  
En compliment de l'establit en l'article 15.3 de la Llei 30/1992, de Règim Jurídic de les Administracions Públiques i Procediment Administratiu Comú, i de la clàusula novena del conveni s'acorda donar-li publicitat.  
  
Alacant, 8 de març de 2016.- El rector: Manuel J. Palomar Sanz.  
  
  
Reunits  
A Alacant, a vint-i-quatre de març de dos mil quinze.  
Manuel Palomar Sanz, amb NIF 84269263T, rector de la Universitat d'Alacant, en virtut del nomenament realitzat per Decret 82/2012, d'1 de juny, del Consell de la Generalitat (DOCV 6788, 4), i presa de possessió de 8 de juny de 2012 (BOUA del mateix dia), com a representant legal d'aquesta Universitat, en virtut del que disposa l'article 20.1 de la Llei Orgànica 6/2001, de 21 de desembre, d'Universitats (BOE 24) i l'article 64 de l'Estatut de la Universitat d'Alacant, aprovat per Decret 25/2012, de 3 de febrer, del Consell (DOCV 9), i  
  
Amparo Navarro Faure, en representació de la Fundació Parc Científic d'Alacant de la Comunitat Valenciana (FPCA-CV), com a vicepresidenta, d'acord amb les facultats que li atribueixen els Estatuts de Constitució d'aquesta Fundació.  
  
Manifesten  
I. La Universitat d'Alacant és una entitat de dret públic amb personalitat jurídica i patrimoni propi, que presta el servei públic de l'educació superior mitjançant la recerca, la docència i l'estudi, i per a això té l'autonomia que hi reconeix l'article 27.10 de la Constitució Espanyola (art. 1 EUA), i són finalitats de la Universitat d'Alacant, entre d'altres, d'acord amb el que es disposa l'article 2n dels Estatuts d'aquesta:  
  
b) Fomentar el coneixement i el desenvolupament científic, tècnic i artístic mitjançant la recerca.  
c) Promoure la transferència i l'aplicació del coneixement al desenvolupament social.  
II. La Fundació Parc Científic d'Alacant és una entitat constituïda per la Universitat d'Alacant mitjançant escriptura de constitució de data 27 de juliol de 2010, inscrita en el Registre de Fundacions de la Comunitat Valenciana amb el núm. 193-A en data 22.11.2010, té la consideració de fundació del sector públic, amb personalitat jurídica pròpia i plena capacitat d'obrar i d'acord amb l'article 1 dels seus Estatuts, té entre les seues finalitats i activitats, la promoció i la transmissió del coneixement científic i tecnològic, i també afavorir el desenvolupament econòmic.  
III. La Fundació Parc Científic, segons consta en l'article 1r dels Estatuts, té la condició de mitjà propi i servei tècnic de la Universitat d'Alacant i pot assumir encàrrecs de gestió per a la realització d'actes de qualsevol naturalesa en relació amb les matèries derivades del foment de la recerca, la transferència del coneixement i d'altres de naturalesa anàloga.  
IV. Amb data 31 de juliol de 2013, la Universitat d'Alacant i la Fundació Parc Científic d'Alacant de la Comunitat Valenciana, van signar un acord de col·laboració en el qual van pactar formalitzar l'instrument jurídic que corresponguera per a facilitar l'ús i l'explotació mitjançant contraprestació d'algunes dependències de la titularitat de la Universitat d'Alacant.  
V. L'article 15 de la Llei 30/1992, de 26 de novembre, de règim jurídic de les administracions públiques i del procediment administratiu comú, estableix:  
«1. La realització d'activitats de caràcter material, tècnic o de serveis de la competència dels òrgans administratius o de les entitats de dret públic pot ser encarregada a altres òrgans o entitats de la mateixa administració o d'una altra de diferent, per raons d'eficàcia o quan no es tinguen els mitjans tècnics idonis per a dur-la a terme.  
2. L'encàrrec de gestió no comporta una cessió de titularitat de la competència ni dels elements substantius del seu exercici, i, per tant, és responsabilitat de l'òrgan o entitat que l'ha fet dictar els actes o les resolucions de caràcter jurídic que hi donen suport o en els quals s'integre l'activitat material concreta objecte de l'encàrrec...»  
VI. L'article 4.1.n del Text Refós de la Llei de contractes del sector públic, exclou del seu àmbit d'aplicació els negocis jurídics en virtut dels quals s'encarregue la realització d'una prestació determinada a una entitat que, d'acord amb el que assenyala l'article 24.6 del mateix text normatiu, tinga atribuïda la condició de mitjà propi i servei tècnic d'aquest.  
VII. D'acord amb el que s'ha exposat anteriorment i tenint en compte que la Fundació Parc Científic d'Alacant de la Comunitat Valenciana té tots els recursos tècnics i materials necessaris per a la realització dels treballs objecte d'aquest encàrrec, per raons d'eficàcia i eficiència les parts subscriuen aquest Conveni d'encàrrec de gestió d'acord amb les següents,  
  
Clàusules  
  
Primera. Objectiu  
La Universitat d'Alacant encarrega a la Fundació Parc Científic d'Alacant de la Comunitat Valenciana la gestió de l'ús i l'explotació dels espais de la seua titularitat que es determinaran (d'ara endavant, espais).  
  
Segona. Activitats que ha de fer la Fundació Parc Científic d'Alacant de la Comunitat Valenciana  
Les funcions concretes que són objecte de l'encàrrec establit en la clàusula primera es concreten en l'actuació per part de la FPCA de les activitats següents:  
a) La gestió integral de la utilització dels espais objectiu de l'encàrrec.  
b) La tramitació de les sol·licituds d'utilització d'aquests espais a les empreses o les entitats vinculades al Parc Científic d'Alacant (d'ara endavant, les empreses).  
c) La supervisió i el control de la utilització dels espais.  
d) La gestió del cobrament del cànon que abonaran les empreses per la utilització dels espais.  
e) Recaptar l'autorització o la concessió administrativa que ha d'atorgar la UA per a la utilització dels espais per part de cadascuna de les empreses.  
  
Tercera  
Aquest encàrrec de gestió no produeix canvi en la titularitat dels espais, les obres, les instal·lacions i els equipaments vinculats a l'activitat objecte de l'encàrrec que seguirà corresponent a la Universitat d'Alacant.  
  
Quarta  
La utilització dels espais per part de les empreses requerirà l'oportuna autorització o concessió administrativa de la UA.  
  
Cinquena. Contraprestació de l'encàrrec  
La FPCA percebrà de la UA en concepte de contraprestació pels serveis objectiu de l'encàrrec un percentatge del cànon abonat per les empreses.  
  
Sisena. Vigència  
Aquest encàrrec de gestió tindrà la mateixa vigència que la que hi ha establida en el conveni de col·laboració subscrit entre la UA i la FPCA de data 31 de juliol de 2013.  
Setena. Extinció.  
Aquest encàrrec de gestió s'extingirà per alguna de les causes següents:  
a) Per mutu acord de les parts.  
b) Per la pèrdua de vigència del conveni esmentat en la clàusula sisena.  
  
Octava. Naturalesa i règim jurídic  
Aquest Conveni té naturalesa administrativa raó per la qual la seua interpretació i desenvolupament es regeixen per l'ordenament juridicoadministratiu i es troba exclòs de l'àmbit d'aplicació del Text Refós de la Llei de contractes del sector públic, en virtut del que estableix l'article 4.1.n, per la qual cosa es regirà pels seus termes i condicions propis, com també pel que preveu l'article 24.6 d'aquesta mateixa Llei, i l'article 15 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
  
  
Novena. Publicació  
Aquest conveni serà objecte de publicació en el Butlletí Oficial de la Província d'Alacant, en el Diari Oficial de la Comunitat Valenciana i en el Butlletí Oficial de la Universitat d'Alacant.  
  
I en prova d'acord, les dues parts subscriuen per duplicat en el lloc i data indicats en l'encapçalament.  
  
Per la UA  
Manuel Palomar Sanz, rector  
  
Per la FPCA  
Amparo Navarro Faure, vicepresidenta  
  
  
  
ENCÀRREC DE GESTIÓ A LA FUNDACIÓ PARC CIENTÍFIC D'ALACANT DE 23 DE MARÇ KGK 4000  
  
  
ANNEX I  
ESPAIS ASSIGNATS AL PARC CIENTÍFIC D'ALACANT  
COL·LEGI MAJOR  
  
Codi SIGUA Superficie  
0029P1113 11,84 m²  
0029P1114 8,22 m²  
0029P1115 8,22 m²  
0029P1116 8,22 m²  
0029P1117 8,22 m²  
0029P1118 17,03 m²  
0029P1121 25,77 m²  
0029PB023 16,87 m²  
0029PB084 5,52 m²  
0029P1018 8,38 m²  
  
  
  
NAUS DE SUPORT I TALLERS MECÀNICS  
  
Codi SIGUA Espai Superfície  
0205PB006 vestíbul 49,47 m²  
0205PB007 menjador 60,21 m²  
0205PB021 Lavabo xiques 19,48 m²  
0205PB022 Lavabo xics 19,48 m²  
0205PB005-0205PB008-0205PB009 Sala 3 160 m²  
0205PB034-0205PB010 Sala 2 B 152,72 m²  
0205PB004-0205PB035 Sala 2 A 152,72 m²  
0205PB003-0205PB013 Sala 1 290 m²  
0205PB012 Oficina exterior 1 50 m²  
0205PB011 Oficina exterior 2 30 m²  
  
ENCÀRREC DE GESTIÓ A LA FUNDACIÓ PARC CIENTÍFIC D'ALACANT DE 23 DE MARÇ CNY 4161  
  
  
ANNEX II  
Bases i autorització  
  
La Universitat d'Alacant encarrega a la Fundació Parc Científic la competència per a convocar, tramitar i gestionar els processos necessaris per a atorgar la concessió o l'autorització administrativa a empreses, per a l'ocupació de les dependències que hi ha en l'Annex I de la titularitat de la Universitat d'Alacant, la gestió i l'explotació de les quals van ser encarregades a la Fundació Parc Científic, sobre la base de les directrius següents:  
  
1. Procediment d'atorgament: concurs prèvia licitació de conformitat amb els principis de publicitat i concurrència.  
  
2. Òrgan competent per a l'atorgament: El rector de la Universitat d'Alacant.  
  
3. Termini de durada:  
Concessions: Mínim de 4 anys prorrogables, màxim de 75 anys.  
Autoritzacions: Mínim d'1 any prorrogable, màxim de 10 anys  
  
4. Cànon que cal satisfer pel concessionari: Els preus inicials són els que s'indiquen a continuació, amb les revisions que calga fer, si escau:  
  
  
COL·LEGI MAJOR  
  
Codi SIGUA Superfície Preu m2  
0029P1113 11,84 m² 4.5 -  
0029P1114 8,22 m² 4.5 -  
0029P1115 8,22 m² 4.5 -  
0029P1116 8,22 m² 4.5 -  
0029P1117 8,22 m² 4.5 -  
0029P1118 17,03 m² 5.5 -  
0029P1121 25,77 m² 5.5 -  
0029PB023 16,87 m² 5.5 -  
0029PB084 5,52 m² 4.5 -  
0029P1018 8,38 m² 4.5 -  
  
  
  
NAUS DE SUPORT I TALLERS MECÀNICS  
  
Codi SIGUA Espai Superfície Preu m2  
0205PB005-0205PB008-0205PB009 Sala 3 160 m² 3.5 -  
0205PB034-0205PB010 Sala 2 B 152,72 m² 3.5 -  
0205PB004-0205PB035 Sala 2 A 152,72 m² 3.5 -  
0205PB003-0205PB013 Sala 1 290 m² 3.5 -  
0205PB012 Oficina exterior 1 50 m² 3.5 -  
0205PB011 Oficina exterior 2 30 m² 3.5 -  
  
  
5. Obligacions del concessionari:  
- Pagament del cànon, de les despeses derivades del consum, i també dels impostos, taxes i altres tributs que siguen obligatoris per a l'exercici de l'activitat.  
- Mantenir en bon estat les dependències l'ús i l'ocupació de les quals es concedeix i, una vegada, conclosa l'ocupació haurà de deixar-la lliure i en estat de neteja i conservació adequada.  
- Contractar una pòlissa d'assegurances amb la finalitat d'assegurar els danys de tot tipus que es puguen produir en els béns que són objecte d'autorització o concessió, com també a tercers, durant la vigència d'aquestes.  
- Ocupar i fer ús efectiu i exclusiu de les dependències adjudicades, sense possibilitat de cedir-les o transmetre-les a tercers.  
- Destinar les dependències exclusivament a activitats relacionades amb les pròpies de la FPC.  
- Obtenir pel seu compte totes les autoritzacions administratives i llicències que siguen necessàries per a la realització de l'activitat.  
- Complir amb les obligacions de tot ordre que hi siguen imposades per la legislació vigent.  
  
6. Obres i instal·lacions  
Queda prohibida la realització d'obres de qualsevol tipus en les dependències objecte de concessió o autorització, sense tenir l'autorització expressa de la Universitat d'Alacant.  
Si per part de la Concessionària s'hi feren obres, construccions o instal·lacions fixes sobre el bé objecte de la concessió, en el moment en què s'extingisca aquesta estarà obligada a la demolició total d'aquestes, tret que la Universitat d'Alacant manifeste expressament que està interessada en el manteniment d'aquestes, en aquest cas no abonarà cap indemnització ni compensació per aquest concepte a la Concessionària.  
  
  
7. Facultats que es reserva l'òrgan convocant  
La Fundació Parc Científic es reservarà la facultat d'inspeccionar en qualsevol moment els béns objecte de concessió o autorització administrativa per a comprovar que són usats d'acord amb els termes establits en l'atorgament.  
  
8. Garanties que cal exigir  
Com a garantia del compliment de les seues obligacions, els cessionaris hauran de constituir, lliurar i mantenir en vigor durant el període de vigència de la concessió o autorització, un aval bancari de pagament a primer requeriment per import equivalent al cànon corresponent a tres mensualitats.  
  
9. Requisits per a participar en les convocatòries:  
- Estar vinculat al Parc Científic.  
- Trobar-se al corrent de totes les obligacions amb la Universitat.  
  
- Estar al corrent en les obligacions fiscals i de Seguretat Social  
  
  
10. Criteris de valoració de sol·licituds:  
- Volum de negoci de l'empresa sol·licitant.  
- Inversió en R+D.  
- Nombre de doctors que formen part de la plantilla.  
- Fons captats per l'empresa en convocatòries tant públiques com privades amb caràcter competitiu.  
- Nombre d'estudiants de la Universitat d'Alacant amb pràctiques en l'empresa.  
- Període de vinculació de l'empresa a la Fundació Parc Científic d'Alacant de la Comunitat Valenciana.  
- Ser EBT de la Universitat d'Alacant.  
  
11. Composició de la Comissió de Valoració de Sol·licituds: Estarà integrada pels membres del Comitè Executiu de la Fundació Parc Científic de la Universitat d'Alacant.  
  
12. Causes d'extinció de la concessió.  
a) Mutu acord de les parts.  
b) Falta de pagament del cànon estipulat o qualsevol altre incompliment greu de les obligacions del titular de la concessió o autorització, declarats per l'òrgan que la va atorgar  
c) Venciment del termini estipulat  
d) Dissolució de l'empresa adjudicatària de la concessió o autorització, extinció de la personalitat jurídica d'aquesta, defunció o incapacitat sobrevinguda del titular, cas que siga persona física.  
e) Per rescat anticipat que podrà dur a terme la Universitat d'Alacant en qualsevol moment per raons d'interès públic, previ pagament al titular de la concessió de la indemnització corresponent pels danys ocasionats per l'extinció anticipada.  
f) Desaparició del bé objecte de la concessió  
g) Desafectació dels espais del domini públic  
h) Qualsevol altra causa prevista en les lleis o normativa que siga aplicable.  
  
  
ENCÀRREC DE GESTIÓ A LA FUNDACIÓ PARC CIENTÍFIC D'ALACANT DE 23 DE MARÇ CJB 5124  
  
  
ANNEX III  
Contraprestació de l'encàrrec (clàusula cinquena)  
  
Concreció del percentatge que cal percebre per la Fundació Parc Científic d'Alacant en concepte de contraprestació pels serveis objecte de l'encàrrec:  
10 % (deu per cent) del cànon abonat per les empreses.